Edmund Husserl - Vikipeedia, vaba entsüklopeedia

# Edmund Husserl

###

Edmund Husserl

Edmund Husserl (8. aprill 1859 Prossnitz – 26. aprill 1938 Freiburg) oli fenomenoloogilise filosoofia rajaja. Ta sündis Austria-Ungari impeeriumis Määrimaal Prossnitzis. Tema vanemad olid juudid. Isa tegeles riideäriga. 10-aastaselt alustas Edmund õpinguid Viini Reaalgümnaasiumis. Aasta hiljem hakkas ta käima Olmützi Riigigümnaasiumis. Ta oli keskpärane õpilane, kes eelistas matemaatikat ja loodusteadusi. Lõpetanud 1876. aastal gümnaasiumi jätkas Edmund õpinguid Leipzigi ülikoolis, kus õppis loodusteadusi. Kaks aastat hiljem jätkas ta juba Berliinis matemaatikaõpinguid ja doktoriteesid kaitses ta 1883. aastal Viinis. 1884. aastal kuulas ta Franz Brentano loenguid filosoofiast. 1886. aastal õppis ta Halles ja habilisatsioonitöö kirjutas arvu mõistest. Sel perioodil vahetas ta religiooni: temast sai kristlane. 1887. aastal sai temast Halle ülikooli eradotsent. Ta abiellus juudi kogukonnast pärineva uskuvahetanud Malvine Charlotte Steinschneideriga. Neid laulatati kristliku kombe kohaselt. Neil oli kolm last.

Husserlid jäid Hallesse 1901. aastani. Sel perioodil kirjutas ta oma "Aritmeetika filosoofia" (Philosophie der Arithmetik) ja ladus aluse fenomenoloogiale kui eraldiseisvale filosoofilisele meetodile. 1901.aastal kutsuti Husserl Göttingeni, kuhu ta jäi järgnevaks 16 aastaks. Göttingeni perioodil formuleeris Husserl uue fenomenoloogilise teaduse piirjooned, mis esitati raamatus Ideen zu einer reinen Phänomenologie und phänomenologischen Philosophie. Ideede esimene köide ilmus 1913. aastal Husserli aastaraamatus Jahrbuch für Philosophie und phänomenologische Forschung.

1916. aastal võttis Edmund Husserl vastu professorikoha Freiburgis Breisgaus. Kuigi ta emeriteerus 1928. aastal jätkas tööd erinevate fenomenoloogiliste projektide kallal kuni surmani 1938. aastal. Kui Heidegger sai 1933. aastal Freiburgi ülikooli rektoriks ei liitunud ta ainuüksi parteiga, ja mitte ainult ei rääkinud kaasa "natsionaalsotsialistlikus revolutsioonis", vaid ka keelas endisel õpetajal sisenemise ülikooli õppehoonetesse ja raamatukokku. Husserl oli sellest väga kibestunud.

## [redigeeri] Husserli peamised tööd.

- Über den Begriff der Zahl. Psychologische Analysen, 1887.

- Philosophie der Arithmetik. Psychologische und logische Untersuchungen, 1891.

- Logische Untersuchungen [1]. Erste Teil: Prolegomena zur reinen Logik, 1900;

- Logische Untersuchungen. Zweite Teil: Untersuchungen zur Phänomenologie und Theorie der Erkenntnis, 1901;

- "Philosophie als strenge Wissenschaft," Logos 1 (1911) 289-341.

- Ideen zu einer reinen Phänomenologie und phänomenologischen Philosophie. Erstes Buch: Allgemeine Einführung in die reine Phänomenologie, 1913.

- "Vorlesungen zur Phänomenologie des inneren Zeitbewusstseins," Jahrbuch für Philosophie und phänomenologische Forschung 9 (1928), 367-498.

- "Formale und transzendentale Logik. Versuch einer Kritik der logischen Vernunft," Jahrbuch für Philosophie und phänomenologische Forschung 10 (1929) 1-298.

- Méditations cartésiennes, 1931.

- "Die Krisis der europäischen Wissenschaften und die transzentale Phänomenologie: Eine Einleitung in die phänomenologische Philosophie," Philosophia 1 (1936) 77-176.

## [redigeeri] Vaata ka

- Intentsionaalsus

Välja otsitud andmebaasist "http://et.wikipedia.org../../../e/d/m/Edmund_Husserl_0a9d.html"

Kategooriad: Saksa filosoofid | Sündinud 1859 | Surnud 1938

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Afrikaans
- Català
- Česky
- Dansk
- Deutsch
- English
- Español
- Esperanto
- Français
- 한국어
- Hrvatski
- Íslenska
- Italiano
- עברית
- ქართული
- Latina
- Lietuvių
- Magyar
- Nederlands
- 日本語
- Norsk (bokmål)
- Polski
- Português
- Română
- Русский
- Slovenčina
- Suomi
- Svenska
- Türkçe
- 中文